РЕПУБЛИКА СРБИЈА

НАРОДНА СКУПШТИНА

01 Број 06-2/34-22

9. фебруар 2022. године

Б е о г р а д

**З А П И С Н И К**

**СЕДНИЦЕ СЕДАМНАЕСТОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ, ОДРЖАНЕ 9. ФЕБРУАРА 2022. ГОДИНЕ**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика констатовао да седници присуствује 111 народних посланика, а применом електронског система за гласање утврђено је да је у сали присутно 147 народних посланика, односно да је присутна већина од укупног броја свих народних посланика и да постоје услови за рад Народне скупштине, у складу са чланом 49. Закона о Народној скупштини.

Председник је обавестио да су спречени да седници присуствују народни посланици Ђорђе Комленски, Јелена Михаиловић и Дубравка Краљ.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Арђенд Бајрами, Јелисавета Вељковић, Никола Војиновић, Владан Глишић, Младен Грујић, Милан Ђурица, Нинослав Ерић, мр Јадранка Јовановић, Драгомир Карић, Борисав Ковачевић, Јован Колунџија, Маријана Крајновић, Селма Кучевић, Јанко Лангура, Софија Максимовић, Рајка Матовић, Јелена Мијатовић, Оливера Недељковић, Јасмина Обрадовић, проф. др Александра Павловић Марковић, Небојша Павловић, Биљана Пантић Пиља, Мира Петровић, Тамара Пилиповић, Милена Поповић, Мисала Праменковић, Никола Радосављевић, Момир Стојилковић, Смиља Тишма, Тома Фила, Милан Југовић, Ацо Петровић, Љиљана Кузмановић-Вујаковић, Никола Кожовић, Јелена Стевановић и Јелена Катић.

Председник је, сагласно члану 86. став 2. Пословника Народне скупштине, обавестио да је седница сазвана у року краћем од рока утврђеног у члану 86. став 1. Пословника Народне скупштине, због потребе да Народна скупштина што пре размотри предлоге аката из утврђеног дневног реда.

Народна скупштина је, већином гласова усвојила: Записник Шеснаесте седнице Другог редовног заседања Народне скупштине Републике Србије у 2021. години, одржане 28. и 29. децембра 2021. године (од 156 присутних народних посланика, 153 су гласала за, а три нису гласала) и Записник седнице Петнаестог ванредног заседања Народне скупштине Републике Србије у Дванаестом сазиву, одржане 11. јануара 2022. године (од 157 присутних народних посланика, 155 је гласало за, а два нису гласала).

Председник је подсетио да је седница Седамнаестог ванредног заседања Народне скупштине Републике Србије у Дванаестом сазиву сазвана на Захтев 237 народних посланика, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

**1. Предлог аутентичног тумачења одредбе члана 10. став 1. Закона о интероперабилности железничког система („Службени гласник РС“, брoj 41/18)**, који је поднeo Одбор за уставна питања и законодавство (број 011-139/22 од 1. фебруара 2022. године)

**2. Предлог одлуке о престанку функције јавним тужиоцима**,који је поднео Одбор за правосуђе, државну управу и локалну самоуправу (број 118-2410/21 од 23. децембра 2021. године)

**3. Предлог одлуке о избору судија који се први пут бирају на судијску функцију**,који је поднео Високи савет судства (број 02-2463/21 од 27. децембра 2021. године)

**4. Предлог одлуке о избору судија који се први пут бирају на судијску функцију**,који је поднео Високи савет судства (број 02-114/22 од 21. јануара 2022. године)

**5. Предлог одлуке о избору заменика јавног тужиоца**, који је поднело Државно веће тужилаца (број 119-155/22 од 1. фебруара 2022. године)

**6. Предлог одлуке о разрешењу и именовању у Републичку изборну комисију**, који је поднео председник Народне скупштине (број 02-197/22 од 8. фебруара 2022. године).

Народна скупштина је, већином гласова (од 162 присутна народна посланика, 159 је гласало за, а три нису гласала), прихватила предлог народног посланика др Александра Мартиновића да се обави:

**заједнички начелни и јединствени претрес о:**

**-** **Предлогу аутентичног тумачења одредбе члана 10. став 1. Закона о интероперабилности железничког система („Службени гласник РС“, брoj 41/18)**, који је поднeo Одбор за уставна питања и законодавство (број 011-139/22 од 1. фебруара 2022. године),

**- Предлогу одлуке о престанку функције јавним тужиоцима,** који је поднео Одбор за правосуђе, државну управу и локалну самоуправу (број 118-2410/21 од 23. децембра 2021. године),

**- Предлогу одлуке о избору судија који се први пут бирају на судијску функцију,** који је поднео Високи савет судства (број 02-2463/21 од 27. децембра 2021. године),

**- Предлогу одлуке о избору судија који се први пут бирају на судијску функцију,** који је поднео Високи савет судства (број 02-114/22 од 21. јануара 2022. године),

**- Предлогу одлуке о избору заменика јавног тужиоца**, који је поднело Државно веће тужилаца (број 119-155/22 од 1. фебруара 2022. године) и

**- Предлогу одлуке о разрешењу и именовању у Републичку изборну комисију**, који је поднео председник Народне скупштине (број 02-197/22 од 8. фебруара 2022. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују Марија Аранђеловић Јуреша, заменик председника Високог савета судства, Тања Вукићевић, изборни члан Државног већа тужилаца и Александар Малешевић, секретар Државног већа тужилаца.

Затим је Народна скупштина прешла на рад по дневном реду седнице, односно на **заједнички начелни и јединствени претрес о предлозима аката из тачака од 1. до 6. дневног реда**.

Председник је, сагласно чл. 192. став 3, 195. и 201, а сходно члану 157. став 2. Пословника, отворио заједнички начелни и јединствени претрес о:

* **Предлогу аутентичног тумачења одредбе члана 10. став 1. Закона о интероперабилности железничког система („Службени гласник РС“, брoj 41/18)**, који је поднeo Одбор за уставна питања и законодавство (број 011-139/22 од 1. фебруара 2022. године),
* **Предлогу одлуке о престанку функције јавним тужиоцима**,који је поднео Одбор за правосуђе, државну управу и локалну самоуправу (број 118-2410/21 од 23. децембра 2021. године),
* **Предлогу одлуке о избору судија који се први пут бирају на судијску функцију**,који је поднео Високи савет судства (број 02-2463/21 од 27. децембра 2021. године),
* **Предлогу одлуке о избору судија који се први пут бирају на судијску функцију**,који је поднео Високи савет судства (број 02-114/22 од 21. јануара 2022. године),
* **Предлогу одлуке о избору заменика јавног тужиоца**, који је поднело Државно веће тужилаца (број 119-155/22 од 1. фебруара 2022. године) и
* **Предлогу одлуке о разрешењу и именовању у Републичку изборну комисију**, који је поднео председник Народне скупштине (број 02-197/22 од 8. фебруара 2022. године).

Предлоге аката образложили су представници предлагача Марија Аранђеловић Јуреша, заменик председника Високог савета судства, Ђорђе Дабић, члан Одбора за правосуђе, државну управу и локалну самоуправу и Тања Вукићевић, изборни члан Државног већа тужилаца.

У заједничком начелном и јединственом претресу учествовали су народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Шаип Камбери, председник Посланичке групе УЈЕДИЊЕНА ДОЛИНА - СДА САНЏАКА, Сања Јефић Бранковић, представник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Дејан Кесар, представник Посланичке групе „Александар Вучић - за нашу децу“, проф. др Јахја Фехратовић, Данијела Вељовић, Војислав Вујић, Снежана Пауновић, Небојша Бакарец, др Амела Лукач Зоранић, Зоран Томић, Милија Милетић, проф. др Марко Атлагић, Маријан Ристичевић, Душан Марић, Љиљана Малушић, др Бобан Бирманчевић, Србислав Филиповић, Верољуб Арсић, Александар Мирковић, проф. др Владимир Маринковић, Вук Мирчетић, др Угљеша Мрдић и Адам Шукало, након чега је председавајући др Владимир Орлић, потпредседник Народне скупштине, закључио заједнички начелни и јединствени претрес о предлозима аката из тачака од 1. до 6. дневног реда.

Председавајући је, сагласно члану 87. став 5. Пословника Народне скупштине, одредио среду, 9. фебруар 2022. године, са почетком у 16,00 часова, као Дан за гласање о тачкама дневног реда седнице Седамнаестог ванредног заседања Народне скупштине Републике Србије у Дванаестом сазиву.

Применом електронског система за гласање утврђено је да је у сали присутан 191 народни посланик, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ АУТЕНТИЧНОГ ТУМАЧЕЊА ОДРЕДБЕ ЧЛАНА 10. СТАВ 1. ЗАКОНА О ИНТЕРОПЕРАБИЛНОСТИ ЖЕЛЕЗНИЧКОГ СИСТЕМА („СЛУЖБЕНИ ГЛАСНИК РС“, Брoj 41/18)**

Народна скупштина је, једногласно (од 193 присутна народна посланика, 193 су гласала за), усвојила Предлог аутентичног тумачења одредбе члана 10. став 1. Закона о интероперабилности железничког система („Службени гласник РС“, брoj 41/18), у целини.

**2. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ЈАВНИМ ТУЖИОЦИМА**

Народна скупштина је, већином гласова свих народних посланика (од 193 присутна народна посланика, 193 су гласала за), усвојила Предлог одлуке о престанку функције јавним тужиоцима, у целини.

**3. тачка дневног реда – ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ,** КОЈИ ЈЕ ПОДНЕО ВИСОКИ САВЕТ СУДСТВА (БРОЈ 02-2463/21 ОД 27. ДЕЦЕМБРА 2021. ГОДИНЕ)

Народна скупштина је, већином гласова свих народних посланика (од 193 присутна народна посланика, 192 су гласала за, a један није гласао), усвојила Предлог одлуке о избору судија који се први пут бирају на судијску функцију,који је поднео Високи савет судства (број 02-2463/21 од 27. децембра 2021. године), у целини.

**4. тачка дневног реда – ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ,** КОЈИ ЈЕ ПОДНЕО ВИСОКИ САВЕТ СУДСТВА (БРОЈ 02-114/22 од 21. ЈАНУАРА 2022. ГОДИНЕ)

Народна скупштина је, већином гласова свих народних посланика (од 194 присутна народна посланика, 194 су гласала за), усвојила Предлог одлуке о избору судија који се први пут бирају на судијску функцију,који је поднео Високи савет судства (број 02-114/22 од 21. јануара 2022. године), у целини.

**5. тачка дневног реда –** **ПРЕДЛОГ ОДЛУКЕ О ИЗБОРУ ЗАМЕНИКА ЈАВНОГ ТУЖИОЦА**

Народна скупштина је, већином гласова свих народних посланика (од 194 присутна народна посланика, 193 су гласала за, a један није гласао), усвојила Предлог одлуке о избору заменика јавног тужиоца, у целини.

Затим је председник Народне скупштине, у име народних посланика и у своје име, честитао изабраним носиоцима функција на избору и пожелео им пуно успеха у раду.

**6. тачка дневног реда –** **ПРЕДЛОГ ОДЛУКЕ О РАЗРЕШЕЊУ И ИМЕНОВАЊУ У РЕПУБЛИЧКУ ИЗБОРНУ КОМИСИЈУ**

Народна скупштина је, већином гласова свих народних посланика (од 194 присутна народна посланика, 193 су гласала за, а један није гласао), прихватила Предлог одлуке, у начелу.

Народна скупштина је прихватила амандмане народних посланика: Ђорђа Милићевића на тачку 2. подтачку 11) (од 194 присутна народна посланика, 191 је гласао за, а три нису гласала) и Самира Тандира на тачку 2. подтачку 15) (од 194 присутна народна посланика, 189 је гласало за, а пет није гласало).

Народна скупштина је, већином гласова свих народних посланика (од 194 присутна народна посланика, 194 су гласала за), усвојила Предлогу одлуке о разрешењу и именовању у Републичку изборну комисију, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио седницу Седамнаестог ванредног заседања Народне скупштине у Дванаестом сазиву.

Седница је закључена у 16 часова и 15 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић